ai4bharat/Pralekha huggingface dataset:
ٹیکسٹائلز کی وزارت
تقریباً 1714 انڈیا ہینڈلوم برانڈ مصنوعات رجسٹرڈ
ای کامرس کے 23 ادارے آئی ایچ بی مصنوعات سمیت ہینڈلوم مصنوعات کی ای-مارکیٹنگ کو فروغ دینے میں مصروف
ای کامرس پورٹلز کے ذریعہ 134.35 کروڑ روپے کی مجموعی فروخت کی اطلاع
انڈیا ہینڈ لوم برانڈ  کو اعلیٰ معیارکی مخصوص ہینڈ لوم مصنوعات کی برانڈنگ اور فروغ کے لئے شروع کیا گیا تھا جس میں ماحولیات پر کوئی منفی اثر نہیں ہوتا۔ 31.10.2021 تک 1714 رجسٹریشن جاری کئے گئے ہیں اور ریاست وار رجسٹریشن کے اعداد و شمار ضمیمہ نمبر ایک میں ہیں۔ آئی ایچ بی کی مصنوعات زیادہ تر نجی اداروں کے ذریعہ فروخت کی جاتی ہیں اور ان ہینڈلوم انٹرپرائزز کے ذریعہ فروخت کے اعداد و شمار کی رپورٹنگ نوعیت کے اعتبار سے رضاکارانہ ہے۔ ان ایجنسیوں کے ذریعہ 31.10.2021 تک 1102.69 کروڑروپے کی فروخت کی اطلاع دی گئی ہے۔
ہینڈلوم مصنوعات بشمول آئی ایچ بی کی مصنوعات کی ای-مارکیٹنگ کو فروغ دینے کے لیے 23 ای کامرس اداروں کو مصروفِ عمل کیا گیا ہے۔ 31.10.2021 تک ان ای کامرس پورٹلز کے ذریعہ 134.35 کروڑ روپے کی مجموعی فروخت کی اطلاع دی گئی ہے۔ آئی ایچ بی رجسٹرڈ ہولڈروں کو برانڈ کے فروغ کے لئے ملکی اور بین الاقوامی مارکیٹنگ کی نمائش/تقریبات میں شرکت کی سہولت بھی فراہم کی جاتی ہے۔
ضمیمہ نمبر ایک
|
|
آئی ایچ بی مصنوعات کی ریاست وار رجسٹریشن
|
|
آندھراپردیش
|
|
99
|
|
آسام
|
|
15
|
|
بہار
|
|
169
|
|
چھتیس گڑھ
|
|
117
|
|
دہلی
|
|
30
|
|
گجرات
|
|
14
|
|
ہریانہ
|
|
54
|
|
ہماچل پردیش
|
|
45
|
|
جموں وکشمیر
|
|
33
|
|
جھارکھنڈ
|
|
33
|
|
کرناٹک
|
|
18
|
|
کیرلہ
|
|
170
|
|
مدھیہ پردیش
|
|
167
|
|
مہاراشٹر
|
|
68
|
|
منی پور
|
|
3
|
|
اڑیشہ
|
|
31
|
|
راجستھان
|
|
68
|
|
تمل ناڈو
|
|
179
|
|
تلنگانہ
|
|
189
|
|
تری پورہ
|
|
2
|
|
اترپردیش
|
|
104
|
|
مغربی بنگال
|
|
106
|
|
کل
|
|
1714
یہ اطلاع ٹیکسٹائل کی وزیر مملکت محترمہ نے دی۔ درشنا جاردوشین نے آج راجیہ سبھا میں تحریری جواب میں دی۔
سائنس اور ٹیکنالوجی کی وزارت
مادے کی کچھ انوکھی حالتوں میں برقی مقناطیسی ٹیوننگ عجیب و غریب بصری اثرات کا باعث بن سکتی ہے
نئی دہلی، 12 اگست 2021: سائنسدانوں نے دریافت کیا ہے کہ مادے کی غیر معمولی حالتوں میں برقی مقناطیسی ٹیوننگ اس طرح کے عجیب و غریب بصری اثرات دے سکتی ہے جو مخصوص اقسام کے بصری آلات کے لیے بہت مفید ہوں گے۔ مقناطیسی انسولیٹر پر برقی میدان کا استعمال اس انسولیٹر کی بالائی اور نچلی سطح سے مخالف سمتوں میں الیکٹرون کے خودکار اور مسلسل بہاؤ کو منقطع کرتا ہے۔ اس خصوصیت کو ہال پرت اثر کہا جاتا ہے جو ایسے مادوں کی مقناطیسیت کو بیرونی برقی میدان کے ذریعے موثر طریقے سے کنٹرول کرنے دیتا ہے۔ اس سے اگلی نسل کے مقناطیسی اور بصری آلات میں اہم اطلاقات کے ساتھ مقناطیسیت کی برقی ٹیوننگ ہوتی ہے۔
اینٹی فیرو میگنیٹک ایکسیون انسولیٹر مادے کی ایک غیر معمولی حالت ہے جس کا تصور کئی دہائیوں پہلے کیا گیا تھا، لیکن آج تک اس کا استعمال نہیں کیا جاسکا۔ مینگنیز بسمتھ ٹیلورائڈ  مرکبات کا ایک سلسلہ اینٹی فیرو میگنیٹک ایکسیون انسولیٹرز کے ایک ایسے ہی امید افزا طبقے کے طور پر ابھرا ہے اور سائنسدان ان کو مزید اختراعی طریقوں سے استعمال کرنے کے لیے اس کی منفرد خصوصیات کی تلاش کر رہے ہیں۔
بھارتی انسٹی ٹیوٹ آف ٹکنالوجی  کانپور کی ایک ٹیم نے مینگنیز بسمتھ ٹیلورائڈ  کی کچھ نینو میٹر موٹی پرتوں میں 'ہال پرت اثر' کی خصوصیت کا پتہ لگایا ہے۔ ہال اثر برقی میدان کے ردعمل میں افقی وولٹیج کی نسل کو کہتے ہیں۔ یہ مادہ میں موجود مقناطیسی میدان کی موجودگی میں واقع ہوتا ہے۔ نیچر نامی جریدے میں حال ہی میں شائع ہونے والے ایک تحقیقی مقالے سے پتہ چلتا ہے کہ کرسٹل کے ٹھوس بھی الیکٹرون حرکت کی 'جیومیٹری' سے پیدا ہونے والے مقناطیسی میدان کی عدم موجودگی میں اسے پیدا کرتے ہیں۔ پروفیسر امیت اگروال کی سربراہی میں آئی آئی ٹی کانپور کی ٹیم نے تجرباتی طور پر ایک نئی قسم کے ہال اثر کا مشاہدہ کیا جسے ہال پرت اثر کہا جاتا ہے، جس میں آلہ کی بالائی اور نچلی سطح مخالف سمت میں افقی کرنٹ پیدا کرتی ہے اور یہ ایک کرسٹل میں الیکٹرون کی جیومیٹرک خصوصیات کی وجہ سے ممکن ہوتا ہے۔
اس کے علاوہ بھارتی انسٹی ٹیوٹ آف ٹکنالوجی  کانپور ٹیم نے یہ بھی پایا کہ مینگنیز بسمتھ ٹیلورائڈ  کی مقناطیسی پوزیشن کو ایک مشترکہ مقناطیسی اور برقی میدان کے ذریعے موثر طریقے سے تبدیل کیا جاسکتا ہے جسے ایکسن فیلڈ کے نام سے جانا جاتا ہے۔ سائنس انجینئرنگ اینڈ ریسرچ بورڈ  اور ڈیپارٹمنٹ آف سائنس اینڈ ٹکنالوجی  کی مدد سے کی جانے والی یہ تحقیق ایکسیئل الیکٹرومیگنیٹک کپلنگ کا استعمال کرتے ہوئے مینگنیز بسمتھ ٹیلورائڈ  میں مزید غیر معمولی ٹرانسمیشنز اور آپٹیکل اثرات کی تلاش کے لیے کچھ مزید نئے شعبوں کا بھی انکشاف کر رہی ہے۔
اشاعتی ربط:https://doi.org/10.1038/s41586-021-03679-w
مزید معلومات کے لیے پروفیسر امیت اگروال  سے رابطہ کیا جاسکتا ہے۔
بہت چھوٹی، چھوٹی اور درمیانی صنعتوں کی وزارت
جناب نارائن رانے 11مئی 2022کو نئی دہلی میں کھادی کے لئے عمدگی کے پہلے مرکز  کا افتتاح کریں گے
کھادی کے جذبہ کا مطلب ہے کرۂ ارض پرموجود پربنی نوع انسان کے ساتھ باہمی ہمدردی –مہاتماگاندھی ۔
ہاتھ سے بُنا اور ہاتھ سے تیارکیاگیا کھادی کاکپڑا ، مہاتماگاندھی کے ایماپرلوگوں کو اجتماعی طورپر منظم کرنے اورانھیں متحدکرنے سے متعلق ایک وسیلہ بن گیاہے ۔ ہزاروں افراد کھادی کا کپڑا تیارکرنے اورآرام دہ کھادی کا لباس زیب تن کرنے کی مشترکہ مہم میں شامل ہوئے ۔ ایسے کئی شرکاء کے گروپ نے اداروں کی واضح شکل اختیارکی اورپھر1957کے بعد سے ان اداروں کو کھادی ویلیج اینڈ انڈسٹریز کمیشن  نے سند عطاکی ۔ یہ کھادی کے ادارے ، کھادی کی وراثت کے محافظ ہیں ۔
کھادی کے اداروں کو بااختیاربنانے کے مقصد سے ، کھادی گرام ادیوگ کمیشن کے لئے ، چھوٹی ، بہت چھوٹی اوردرمیانی صنعتوں ایم ایس ایم ای کی وزارت نے نئے نئے مقامات پرکھادی کو روشناس کرانے کی خواہش کے پیش نظر ، آزمائش ، جدت طرازی اورڈیزائن کے لئے ایک مرکز قائم کرنے کا ارادہ کیاہے ۔ اس مرکز میں ملبوسات اورگھروں اور فیشن سے متعلق اضافہ اشیاء کے ڈیزائن تیارکئے جائیں گے تاکہ یہ اشیاء سبھی نسلوں کے لوگوں کو راغب کرسکیں ۔
چھوٹی ، بہت چھوٹی اوردرمیانی صنعتوں ایم ایس ایم ای کے مرکزی وزیرجناب نارائن رانے 11مئی ، 2022کو نئی دہلی میں کھادی کے لئے عمدگی کے پہلے مرکز کا افتتاح کریں گے ۔ اس تقریب میں ایم ایس ایم ای کے وزیرمملکت جناب بھانو پرتاپ سنگھ ورما ، ٹیکسٹائز کی وزیر مملکت محترمہ درشنا وکرم جردوش ، ٹیکسٹائلز کی وزارت کے سکریٹری جناب یوپی سنگھ اورایم ایس ایم ای کی وزارت کے سکریٹری جناب بی بی سوین بھی شرکت کریں گے ۔
کھادی کے لئے عمدگی کے مرکز کو دہلی میں ایک اہم مرکز کی حیثیت سے نیشنل انسٹی ٹیوٹ آف فیشن ٹکنالوجی کے مقام پرقائم کیاگیاہے ۔ جب کہ بنگلور ، گاندھی نگر، کولکاتہ اور شیلانگ میں اس کی شاخیں قائم کی جائیں گی ۔ اس مرکز کا مقصد سبھی نسلوں کے لوگوں کے لئے ملبوسات ، گھروں کے سازوسامان اورگھروں سے متعلق اضافی کے ڈیزائن تیارکرنا ہے اوراس کے علاوہ معیار ، ڈیزائن اورتجارت سے متعلق عالمی معیارات کے عین مطابق معیاری ڈیزائن تیارکرنا ہے ۔
کھادی کے لئے عمدگی کا مرکز ، کھادی کے لئے ایک معلومات پورٹل تیارکررہاہے تاکہ کھادی سے متعلق سبھی اداروں تک ڈیزائن سے متعلق مختلف النوع ہدایات سے متعلق اطلاعات پہنچائی جاسکیں ۔
صحت اور خاندانی بہبود کی وزارت
کووڈ - 19 کی تازہ ترین صورت حال
نئی دہلی، 28 اگست 2021:
گذشتہ 24 گھنٹوں کے دوران ایک کروڑ سے زائد ٹیکے لگائے گئے۔
ملک گیر ٹیکہ کاری مہم کے تحت اب تک 62.29کروڑ ٹیکے لگائے جا چکے ہیں۔
گذشتہ 24 گھنٹوں کے دوران بھارت میں 46759نئے معاملات سامنے آئے۔
سرگرم معاملات مجموعی معاملات کا 1.10فیصد کےبقدر ہیں۔
بھارت میں سرگرم معاملات کی تعداد 3,59,775کے بقدر ہے۔
فی الوقت صحتیابی کی شرح 97.56 فیصد ہے۔
گذشتہ 24 گھنٹوں کے دوران 31374مریضوں کے صحتیاب ہونے کے ساتھ ہی ملک بھر میں ابھی تک مجموعی طور پر 31852802مریض روبہ صحت ہوئے ہیں۔
ہفتہ واری مثبت شرح  گذشتہ 64 دنوں سے 3 فیصد سے کم ہے۔
یومیہ مثبت شرح  گذشتہ 33 دنوں سے 3 فیصد سے کم ہے۔
اب تک مجموعی طور پر 51.68کروڑ جانچیں کی جا چکی ہیں۔
وزیراعظم کا دفتر
ریاست ہائے متحدہ امریکہ کے صدر کے ساتھ دو طرفہ میٹنگ میں وزیر اعظم کے افتتاحی بیان کا متن
صدر محترم،
میں آپ کا دل سے بہت بہت شکریہ ادا کرتا ہوں اور جل بائیڈن کا بھی دل سے شکریہ ادا کرتا ہوں۔ جس طرح آپ نے گرم جوشی سے میرا اور ہمارے وفد کا استقبال کیا اور خاص طور پر میں آپ کا شکریہ ادا کرتا ہوں آج آپ نے وائٹ ہاؤس کے دروازے ہندوستانی کمیونٹی کے لیے کھول دیے اور ہزاروں کی تعداد میں ہندوستانی کمیونٹی امریکہ-ہند کی آئندہ حکمت عملی کے گواہ بننے کے لیے آج ہمارے درمیان موجود تھے۔
ایکسی لینسی،
آپ ہمیشہ ہندوستان کے بہت اچھے بہی خواہ رہے اور جب بھی آپ کو جہاں بھی موقع ملا ہے آپ نے ہمیشہ ہندوستان اور امریکہ کے تعلقات کی اہمیت کو بہت بڑی طاقت دی ہے۔ اور مجھے یاد ہے کہ 8 سال پہلے یو ایس- انڈیا بزنس کاؤنسل سے خطاب کرتے ہوئے آپ نے ایک بہت اہم بات کہی تھی، آپ نے کہا تھا – ’’ہمارا مقصد ہندوستان کا بہترین دوست بننا ہے۔‘‘ آپ کے یہ الفاظ آج بھی گونج رہے ہیں۔ ہندوستان کے تئیں آپ کا یہی ذاتی عزم ہمیں متعدد بولڈ اور آرزومند قدم اٹھانے کے لیے آمادہ کر رہا ہے۔
آج ہند-امریکہ اسپیس کی اونچائیوں سے سمندر کی گہرائیوں تک، قدیم ثقافت سے لے کر مصنوعی ذہانت تک، ہر شعبے میں کندھے سے کندھا ملا کر چل رہے ہیں۔
ڈپلومیٹک نقطہ نظر سے جب کسی دو ممالک کے درمیان تعلقات کی بات کی جاتی ہے، تو اکثر رسمی جوائنٹ اسٹیٹمنٹ، ورکنگ گروپس، اور ایم او یو اسی کے دائرے میں عام طور پر بات چیت ہوتی ہے، اس کی اپنی اہمیت ہے ہی، لیکن ہندوستان اور امریکہ کے رشتوں کا اصلی انجن ہمارے مضبوط عوام سے عوام کے درمیان تعلقات ہیں۔ اور اس انجن کی ایک زور بھری دہاڑ ہم نے ابھی باہر وائٹ ہاؤس کے دالان میں بھی سنی۔
ایکسی لینسی،
جیسا آپ نے کہا، میں اسے پھر سے دہرانا چاہوں گا، آج کی تیزی سے بدل رہی عالمی صورتحال میں سبھی کی نظر دنیا کے دو سب سے بڑے جمہوری ممالک پر ہے، ہندوستان اور امریکہ پر ہے۔ میرا ماننا ہے کہ ہماری اسٹریٹجک پارٹنرشپ انوع انسانی کی فلاح کے لیے، عالمی امن اور استحکام کے لیے، جمہوری اقدار میں یقین رکھنے والے سبھی طاقتوں کے لیے بہت ہی اہم ہے اور پہلے سے کہیں زیادہ اہم ہے۔
مجھے یقین ہے کہ ہم مل کر پوری دنیا کی صلاحیتوں کو بڑھانے میں ضرور کامیاب ہوں گے۔
آج ہماری بات چیت میں ہم ایسے ہی کئی امور پر بات کریں گے اور اپنے اسٹریٹجک تعلقات کو نئے گوشوں سے جوڑیں گے۔ میں ایک بار پھر آپ کا آپ کی دوستی کے لیے دل سے شکریہ ادا کرتا ہوں۔
وزیراعظم کا دفتر
وزیر اعظم نے کامن ویلتھ گیمز 2022 میں خواتین کے 48 کلو گرام باکسنگ میں طلائی تمغہ جیتنے پر نیتوگھنگھاس کو مبارکباد دی
وزیر اعظم جناب نریندر مودی نے کامن ویلتھ گیمز 2022 میں خواتین کے 48 کلو گرام باکسنگ میں طلائی تمغہ جیتنے پر نیتوگھنگھاس کو مبارکباد دی۔
وزیر اعظم نے ٹوئٹ کیا؛
’’نیتو گھنگھاس کو کامن ویلتھ گیمز 2022 میں سخت محنت سے کمائے گئے اور شاندار طریقے سے طلائی تمغہ حاصل کرنے کے لیے مبارکباد۔ انھوں نے انتہائی لگن اور انتہائی شوق کے ساتھ کھیلوں کو آگے بڑھایا۔ ان کی کامیابی، باکسنگ کو مزید مقبول بنانے والی ہے۔ ان کی مستقبل کی کوششوں کے لیے میری نیک خواہشات۔#چیئر فار انڈیا‘‘
وزیراعظم کا دفتر
وزیراعظم نے خواتین کی شطرنج ٹیم کو چاندی کا تمغہ جیتنے کے لئے مبارکباد دی
وزیراعظم جناب نریند رمودی نےہانگژو میں ہورہے ایشیائی کھیلوں میں خواتین کی شطرنج ٹیم کو چاندی کا تمغہ جیتنے کے لئے مبارکباد دی ہے۔
وزیراعظم نے سوشل میڈیا ایکس پر پوسٹ کرتے ہوئے کہا؛
’’ایشیائی کھیلوں میں چاندی کا تمغہ لانے کے لئے ہماری خواتین کی شطرنج ٹیم کو مبارکباد۔ یہ تمغہ ان کی صلاحیت اور ان کے عزم کا ثبوت ہے۔‘‘
نائب صدر جمہوریہ ہند کا سکریٹریٹ
نائب صدر جمہوریہ نے رام نومی کے موقع پر لوگوں کو مبارکباد دی
نئی دہلی، 9/ اپریل 2022 ۔ نائب صدر جمہوریہ جناب ایم وینکیا نائیڈو نے رام نومی کے موقع پر قوم کے لوگوں کو مبارکباد دی ہے۔ان کے پیغام کا متن حسب ذیل ہے۔ میں بھگوان رام کے جنم دن کے طور پر منائے جانے والے ’رام نومی‘ کے پرمسرت موقع پر اپنے ملک کے لوگوں کو اپنی گرم جوش مبارکباد اور نیک خواہشات پیش کرتا ہوں۔
بھارتی روایت میں، بھگوان رام راستبازی، ہمت اور ہمدردی کی خوبیوں کی علامت ہیں۔ ان کی زندگی سچائی، انصاف، بزرگوں کے احترام اور تمام انسانوں سے محبت کے اصولوں سے عبارت ہے۔ ’مریادا پروشوتم‘ایک مثالی بادشاہ، ایک فرماںبردار بیٹے، ایک پیار کرنے والے بھائی اور حقیقی معنوں میں ایک رول ماڈل کے طور پر قابل احترام ہیں۔ بھگوان رام کی زندگی ہمیں ان کے عظیم نظریات اور اعلیٰ اخلاقی اقدار کو برقرار رکھنے کی ترغیب دیتی رہتی ہے۔
دعا ہے کہ یہ رام نومی ہماری زندگیوں میں امن اور خوشی لائے اور بھگوان رام کی طرف سے دی گئی لازوال قدروں سے ہماری راہوں کو منور کرے۔
جل شکتی وزارت
پانی کے تحفظ کے لیے ایکشن پلان
یہ اطلاع جل شکتی کے وزیر مملکت جناب بشویشور ٹوڈو نے آج راجیہ سبھا میں ایک تحریری جواب میں دی ہے۔
حکومت ہند پانی کے تحفظ اور زمینی پانی کی سطح کو بڑھانے کے لیے ایکشن پلان کے طور پر مختلف اسکیموں اور پروگراموں کو نافذ کر رہی ہے جیسے اٹل بھوجل یوجنا ؛ مہاتما گاندھی نیشنل دیہی روزگار گارنٹی اسکیم  ؛ پردھان منتری کرشی سنیچائی یوجنا  ؛ واٹرشیڈ ڈویلپمنٹ مینجمنٹ؛ اٹل مشن فار ریجویوینیشن اینڈ اربن ٹرانسفارمنگ ؛ یونیفائیڈ بلڈنگ بائی لاز ؛ ماڈل بلڈنگ بائی لاز ؛ شہری اور علاقائی ترقی کے منصوبے کی تشکیل اور عمل درآمد  رہنما خطوط، 2014 وغیرہ۔ پانی، حالانکہ ریاست سے تعلق رکھنے والا موضوع ہے، تاہم حکومت ہند بھی اپنی اسکیموں اور پروگراموں کے ذریعے ریاستوں اور مرکز کے زیر انتظام علاقوں کو بھی مالی مدد فراہم کر رہی ہے۔
2019 میں جل شکتی ابھیان کے نفاذ کے بعد، پانی کے تحفظ اور زیر زمین پانی کی سطح کو بڑھانے کے مختلف پہلوؤں پر توجہ دیتے ہوئے، وزارت جل شکتی نے ایک ملک گیر مہم ‘‘جل شکتی ابھیان – بارش کا پانی ذخیرہ کرو’’  ٹیگ لائن ،‘‘بارش کا پانی ذخیرہ کرو ،یہ جہاں بھی برسے،جب بھی برسے’’ کے ساتھ شروع کی ہے۔ جس کا مقصد ، قبل مانسون اور مانسون کے دوران لوگوں کی فعال شرکت کے ساتھ ملک کے تمام اضلاع کے شہری اور دیہی علاقوں میں بارش کے پانی کو ذخیرہ کرنے کے لئے مناسب عمارات تعمیر کرنا ہے۔ یہ مہم، بنیادی طور پر بارش کے پانی کو بچانے اور محفوظ کرنے پر مرکوز ہے، جسے 22 مارچ، 2021 کو عزت مآب وزیر اعظم نے پانی کے عالمی دن کے موقع پر شروع کیا تھا۔ ذخیرہ کاری کی نئی عمارت کی تعمیر اور پرانے بارش کے پانی کی ذخیرہ کاری کے ڈھانچے کی دیکھ بھال؛ بارش کے پانی کو ذخیرہ کرنے کے روایتی ڈھانچے جیسے سٹیپ ویل وغیرہ کی بحالی؛ تمام آبی ذخائر کی گنتی، جیو ٹیگنگ اور انوینٹری بنانا؛ سائنسی پانی کے تحفظ کے منصوبوں کی تیاری؛ جل شکتی کیندروں کا قیام اور انتہائی بڑے پیمانے پر شجرکاری مہم کا حصہ ہیں۔
اس کے علاوہ، زمینی پانی میں مصنوعی ریچارج 2020 کے لیے ماسٹر پلان ریاستوں/ مرکز کے زیر انتظام علاقوں کے ساتھ مشاورت سے تیار کیا گیا ہے جو ملک کے مختلف خطوں کے حالات کے لیے مختلف ڈھانچوں کی نشاندہی کرتا ہے۔ ماسٹر پلان میں ملک میں تقریباً 1.42 کروڑ بارش کے پانی کی ذخیرہ کاری اور مصنوعی ریچارج ڈھانچوں کی تعمیر کا تصور پیش کیا گیا ہے جس میں 185 بلین کیوبک میٹر  مانسون کی بارشوں کے پانی کو استعمال کرنے کے لیے گہری زمینی سطح کے علاقے شامل ہیں۔
ملک میں پانی کے تحفظ اور زیر زمین پانی کی سطح کو بڑھانے کے لیے مختلف اسکیموں اور پروگراموں کا نفاذ ایک مسلسل عمل ہے اور ان کے نفاذ کے لیے وقت کی حدیں مختلف اسکیموں میں مختلف ہوتی ہیں۔ تاہم، ایک اسکیم/پروگرام کے اندر اہداف طے کیے جاتے ہیں اور ان کا مستقل بنیادوں پر جائزہ لیا جاتا ہے۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ کا کہنا ہے کہ نئی زرعی اصلاحات سے ملک میں نوجوانوں کے لیے زرعی صنعتکار بننا آسان ہوجائے گا
نئی دہلی،14 اکتوبر، مرکزی وزیر ڈاکٹر جتیندر سنگھ نے آج یہاں کہا کہ وزیر اعظم جناب نریندر مودی نے جو زرعی اصلاحات متعارف کرائی ہیں ان سے نوجوانوں کے لیے زرعی صنعتکاری آسان ہوجائے گی اور ان کی زرعی صنعتکار کے طور پر اپنا کیریئر اپنانے کے لیے ہمت افزائی ہوگی۔
اپنے لوک سبھا حلقے کے اودھم پور، کٹھوعہ، ڈوڈا کے سب کے سب چھ ضلعوں کے نوجوان کسانوں، نوجوان سرپنچوں اور نوجوان سرگرم کارکنوں سے ’’یووا سملین‘‘ کے دوران بات چیت کرتے ہوئے ڈاکٹر جتیندر سنگھ نے کہا کہ نئی اصلاحات سے زبردست فائدے گزرتے ہوئے وقت کے ساتھ رفتہ رفتہ سامنے آئیں گے۔ اور غیر زرعی کنبوں کے نوجوان بھی ایک دن زرعی میدان میں اسٹارٹاپس کے طور پر سامنے آئیں گے۔ انھوں نے کہا کہ حال ہی میں پارلیمنٹ میں منظور کیے گئے قوانین کے ذریعے جو نئے مواقع اور سہولتیں دستیاب کرائی گئی ہیں ان کا مقصد ٹیکنالوجی کے تازہ ترین آلات اور اعلیٰ تکنیکی طریقہ کار کے ذریعے نوجوان کسانوں کو بااختیار بنانا ہے۔
ڈاکٹر جتیندر سنگھ نے کہا کہ پہلے کے انتظامات جن میں اے پی ایم سی یا منڈیوں کے ذریعے فصلوں کی فروخت محدود تھی ہوسکتا ہے کہ پچاس سال پہلے افادیت رکھتے ہوں لیکن اس وقت کسانوں کے پاس وسائل نہیں تھے اور محض چند ذرائع انھیں مہیا تھے جس کی وجہ سے انھیں اپنی فصل کو بازار تک لے جانے کے لیے دوسرے لوگوں پر انحصار کرنا پڑتا تھا۔ انھوں نے کہا کہ آج پورا منظرنامہ تبدیل ہوچکا ہے اور نوجوان کسان کو وسائل حاصل ہے اس کا اچھی طرح رابطہ قائم ہے، اسے بھرپور معلومات ہیں اور وہ ہمیشہ چلتا پھرتا رہتا ہے اس لیے ہمیں کوئی حق نہیں ہے کہ اسے ان مواقع سے محروم کیا جائے جو دوسرے صنعتکاروں کو فراہم ہیں اور جو دیگر میدانوں میں اپنی قسمت آزما رہے ہیں۔
تمام نوجوان کسانوں اور پنچایت کے نمائندوں نے جنھوں نے اس سملین میں شرکت کی۔ نئے زرعی قوانین کا خیر مقدم کیا اور انھیں زراعت کے میدان میں زبردست تبدیلی پیدا کرنے والا قرار دیا۔
جن سرکردہ نوجوان افراد نے اپنے خیالات کا اظہار کیا ان میں گورو شرما، جسوندر سنگھ جسی ، راہل ہنس، ششانک گپتا، راجیس چب، گردیپ چب، پربھات سنگھ، راکی گوسوامی، راوندر سنگھ، آنند کشور اور دیگر افراد شامل تھے۔
ریلوے کی وزارت
ہندوستانی ریلوے کی جانب سے نیم طبی عملے کے لئے بھرتی کی سب سے بڑی مہم
نیم طبی زمروں کے 1923 عہدوں کے لئے بھرتی کے سلسلے میں کمپیوٹر پر مبنی امتحان 19 جولائی 2019 سے شروع ہوگا
معاشی اعتبار سے کمزور طبقوں کے مجاز امیدواروں کے لئے ریزرویشن ہوگا
4.39 لاکھ سے زیادہ امیدوار امتحان میں بیٹھیں گے
کل امیدواروں میں خاتون امیدواروں کی تعداد 62 فیصد
50 فیصد سے زیادہ امیدوار اسٹاف نرس کی پوسٹ کے لئے امتحان دیں گی
امتحان ملک بھر کے 107 شہروں اور قصبوں کے 345 ٹسٹ مراکز میں ہوں گے
ہندوستانی ریلوے نیم طبی زمروں کے لئے بھرتی کی سب سے بڑی مہم کا اہتمام کرے گا۔ نیم طبی زمروں کے 1923 عہدوں کے لئے بھرتی کے واسطے کمپیوٹر پر مبنی ٹسٹ  19.07.2019سے شروع ہوگا۔ یہ ٹسٹ 19 جولائی 2019 سے 21 جولائی 2019 کے دوران منعقدہوگا اور ہر روز 3 ےشفٹیں ہوں گی۔ بھرتی کی اس مہم میں 4 اعشاریہ تین نو لاکھ سے زیادہ امیدوار امتحان میں شرکت کریں گے، جو ملک بھر کے 107 شہروں اور قصبوں میں 345 ٹسٹ مراکز میں ہوں گے۔ ریلوے کی جانب سے یہ پہلی بھرتی ہے، جس میں معاشی اعتبار سے کمزور طبقوں کے مجاز امیدواروں کے لئے ریزرویشن ہوگا۔ معاشی اعتبار سے کمزور طبقوں کے امیدواروں کے لئے مختص کی گئیں کل اسامیوں کا 10 فیصد کے برعکس 4654 معاشی اعتبار سے کمزور طبقوں کے امیدوار امتحانات میں بیٹھیں گے۔
کمپیوٹر پر مبنی ٹسٹ 90 منٹ کا ہوگا، جبکہ شناخت شدہ معذوری کے شکار افراد کو 30 منٹ کا اضافی وقت دیا جائے گا۔ ان امتحانات میں پیشہ وارانہ اسٹریم، جنرل بیداری، جنرل آرتھ میٹک، جنرل انٹی جینس اور ریزنگ اور جنرل سائنس سے متعلق سوالات ہوں گے۔ ان میں آبجیکٹو ٹائپ کے سوالات بھی ہوں گے۔ امتحان کے سوالات انگلش اور ہندی سمیت 15 مختلف زبانوں میں ہوں گے۔ امیدوار انگلش اور دیگر کسی زبان میں سوال دیکھ سکتے ہیں، جس کا اس نے ٹسٹ کے میڈیم کے طور پر انتخاب کیا ہے۔
ریلوے میں بھرتی کے لئے امیدواروں کی سب سے زیادہ تعداد اترپردیش سے ہے۔ یہ تعداد تقریباً 64 ہزار 596 ہے۔ اس کے بعد راجستھان کا نمبر ہے، جن کے امیدواروں کی تعداد 62 ہزار 772 اور مہاراشٹر کے امیدواروں کی تعداد 38ہزار 97 اور پھر کیرالہ کے امیدواروں کی تعداد 35 ہزار 409 ہے۔
اس بھرتی کی قابل توجہ بات یہ ہے کہ خاتون امیدواروں کی تعداد مرد امیدواروں سے زیادہ ہے۔ خاتون امیدوار کل امیدواروں کا 62 فیصد ہیں۔ اس کے علاوہ تیسرے جنس امیدواروں کی تعداد 28 ہے۔
کامیاب ہونے والے امیدواروں کا اسٹاف نرس، ڈائٹشین، ہیلتھ اور ملیریا انسپکٹر، فارمیسسٹ، آپٹومیٹرسٹ اور ریڈیو گرافر کے عہدے کے لئے تقرر کیا جائے گا۔50 فیصد سے زیادہ امیدوار اسٹاف نرس کے عہدے کے لئے امتحان میں شرکت کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ح ا۔ ع ر
U-3223
(Visitor Counter : 88
وزارت آیوش
آیوش کے وزیر نے آیوش میڈیسن کےآن لائن لائسنسنگ نظام کے لئے ای-اوشدھی پورٹل کا آغاز کیا
نئی دہلی، 13فروری 2019؍آیوش کے مرکزی وزیر مملکت، جناب شری پدھ یسو نائک نے آج نئی دہلی میں آیوروید ، سدھا ، یونانی، ہومیوپیتھی دواؤں اور متعلقہ معاملات کے آن لائن لائسنسنگ کے لئے ای-اوشدھی پورٹل کا افتتاح کیا۔اس موقع پر وہاں موجود لوگوں سے خطاب کرتے ہوئے جناب نائک نے کہا کہ اس ای- اوشدھی پورٹل کا مقصد شفافیت لانا ، معلومات کے بندوبست کی بہتر سہولت فراہم کرنا، اعدادو شمار کے بہتر استعمال کے علاوہ جواب دہی کو بڑھانا ہے۔وزیر موصوف نے بتایا کہ ایس ایم ایس کے ساتھ اس پورٹل کے ذریعے درخواست کی پروسیسنگ کے لئے وقت کی حد طے کی جائے گی اور عمل کے ہر قدم پر ای میل اسٹیٹس اپڈیٹ کی جائے گی۔انہوں نے کہا کہ آیوش کی وزارت کی اس طرح کی پہل سے ای-گورننس کے تئیں ہماری حکومت کے عزم کی عکاسی ہوتی ہے اور اس طرح کے پہل سے کاروبار کرنے کو آسان بنانے کے ساتھ ساتھ میک اِن انڈیا کے تئیں بھی حکومت کے عزم کی عکاسی ہوتی ہے۔
اس موقع پر اظہار خیال کرتے ہوئے آیوش کی وزارت کے سیکریٹری ویدیہ راجیش کوٹیچا نے بتایا کہ ان کی وزارت کی یہ کوشش ہے کہ نئے اقدامات شروع کئے جائیں اور آیوش میڈیسن  کا استعمال کرنے والوں یعنی صارفین اور مینوفیکچررز کے علاوہ ڈاکٹروں کو درپیش مسائل سے نجات دلائی جائے۔ اس سمت میں یہ نیا ای –پورٹل آیوروید ، یونانی، سدھا اور ہومیوپیتھی کے لئے ایک کلیدی حیثیت رکھتا ہے۔انہوں نے مزید کہا کہ یہ پورٹل نہ صرف لائسنسنگ اتھارٹی مینوفیکچررز اور صارفین کی مدد کرے گا، بلکہ یہ لائسنس شدہ مینوفیکچررز اور ان کی پروڈکٹس کی صحیح معلومات فراہم کرے گا اور مخصوص شکایتوں کے لئے متعلقہ اتھارٹی کی کانٹریکٹ تفصیلات، منسوخ شدہ اور نقلی دواؤں کی صحیح معلومات بھی فراہم کرے گا۔
U: 948
(Visitor Counter : 89
صحت اور خاندانی بہبود کی وزارت
بھارت کا مجموعی ٹیکہ کاری احاطہ 107.63 کروڑ سے تجاوز کر گیا
گذشتہ 24 گھنٹوں کے دوران 30.90 لاکھ سے زائد خوراکیں لگائی گئیں
فی الحال صحتیابی کی شرح 98.23 فیصد کے بقدر
گذشتہ 24 گھنٹوں کے دوران 12885 نئے معاملات درج کیے گئے
بھارت میں مریضوں کی تعداد  گذشتہ 253 میں سب سے کم ہے
ہفتہ واری مثبت شرح  گذشتہ 41 دنوں سے 2 فیصد سے کم ہے
نئی دہلی، 04 نومبر 2021:
آج صبح 7 بجے تک کی عارضی رپورٹ کے مطابق، گذشتہ 24 گھنٹوں کے دوران 3090920 ٹیکے لگائے جانے کے ساتھ ہی، بھارت میں کووِڈ۔19 ٹیکہ کاری احاطہ 107.63 کروڑ  سے تجاوز کر گیا۔ یہ حصولیابی 10850694 سیشنوں کے ذریعہ حاصل کی گئی ہے۔
آج صبح 7 بجے تک کی عارضی رپورٹ کے مطابق مجموعی اعداد وشمار کی تفصیلات مندرجہ ذیل ہیں:
|
|
حفظانِ صحت کارکنان
|
|
پہلی خوراک
|
|
1,03,79,479
|
|
دوسری خوراک
|
|
92,50,239
|
|
ہراول کارکنان
|
|
پہلی خوراک
|
|
1,83,72,253
|
|
دوسری خوراک
|
|
1,59,98,007
|
|
18 سے 44 برس کی عمر کا گروپ
|
|
پہلی خوراک
|
|
42,26,22,413
|
|
دوسری خوراک
|
|
14,77,14,520
|
|
45 سے 59 برس کی عمر کا گروپ
|
|
پہلی خوراک
|
|
17,58,96,942
|
|
دوسری خوراک
|
|
9,81,31,225
|
|
60 برس سے زائد عمر کے افراد
|
|
پہلی خوراک
|
|
11,03,49,903
|
|
دوسری خوراک
|
|
6,75,99,459
|
|
میزان
|
|
1,07,63,14,440
گذشتہ 24 گھنٹوں کے دوران 15054 مریضوں کے شفایاب ہوجانے کے ساتھ ہی صحتیاب ہوئے مریضوں کی مجموعی تعداد  بڑھ کر 33712794 ہوگئی ہے۔
اس کے ساتھ ہی، بھارت کی صحتیاتی کی شرح 98.23 فیصد کے بقدر ہوگئی ہے۔
مرکز اور ریاستوں / مرکز کے زیر انتظام علاقوں کی جانب سے کی جا رہیں ہمہ گیر اور اجتماعی کوششوں کے نتیجے میں یومیہ 50000 سے کم نئے معاملات سامنے آنے کا رجحان ہنوز برقرار ہےاور کم معاملات سامنے آنے کا یہ رجحان مسلسل 130 دنوں سے اب تک جاری ہے۔
گذشتہ 24 گھنٹوں کے دوران 12885 نئے معاملات درج کیے گئے۔
فی الحال مریضوں کی تعداد 148579 کے بقدر ہے جو 253 دنوں میں سب سے کم تعداد ہے۔ فی الحال سرگرم مریضوں کی تعداد کی شرح مجموعی پازیٹیو معاملات کا 0.43 فیصد کے بقدر ہے ، جو کہ مارچ 2020 سے اب تک کی سب سے کم شرح ہے۔
ملک بھر میں جانچ کی صلاحیت کو بڑھانے کا عمل مسلسل جاری ہے۔ گذشتہ 24 گھنٹوں کے دوران مجموعی طور پر 1067914 جانچیں کی گئیں ۔ بھارت نے اب تک مجموعی طور پر 61.23 کروڑ سے زائد  جانچیں انجام دی ہیں۔
جہاں ایک جانب ملک بھر میں جانچ کی صلاحیت میں اضافہ کیا گیا ہے، وہیں دوسری جانب مثبت شرح گذشتہ 41 دنوں سے 2 فیصد سے کم یعنی 1.17 فیصد کے بقدر ہے۔ یومیہ مثبت شرح 1.21 فیصد درج کی گئی ہے۔ یومیہ مثبت شرح گذشتہ 31 دنوں سے 2 فیصد سے کم بنی ہوئی ہے اور مسلسل 66 دنوں سے 3 فیصد سے کم ہے۔
امور داخلہ کی وزارت
سائبر جرائم کے خلاف جنگ
داخلہ امور کے وزیر مملکت جناب اجے کمار مشرا نے راجیہ سبھا میں ایک سوال کے تحریری جواب میں بتایا کہ ہندوستان کے آئین کے ساتویں شیڈول کے مطابق 'پولیس' اور 'پبلک آرڈر' ریاستی مضامین ہیں۔ ریاستیں/ مرکز کے زیر انتظام علاقے بنیادی طور پر سائبر جرائم کے خطرے سے نمٹنے کے لیے مناسب بنیادی ڈھانچے کی سہولیات، جدید ترین ٹیکنالوجی کے آلات، افرادی قوت اور پولیس اہلکاروں کی تربیت کے لیے ذمہ دار ہیں۔ مرکزی حکومت ریاستی حکومتوں کے اقدامات کو ان کی قانون نافذ کرنے والی ایجنسیوں  کی صلاحیت بڑھانے کے لیے مشورے اور اسکیموں کے ذریعے مدد فراہم کرتی ہے۔
سائبر جرائم سے جامع اور مربوط طریقے سے نمٹنے کے طریقہ کار کو مضبوط کرنے کے لیے مرکزی حکومت نے سائبر جرائم کے بارے میں بیداری پھیلانے، الرٹ/مشورے جاری کرنے، قانون نافذ کرنے والے اہلکاروں/پراسیکیوٹرز/عدالتی افسران کی صلاحیت سازی/تربیت کو بہتر بنانے، سائبر فرانزک سہولیات وغیرہ کے لیے اقدامات کیے ہیں۔ حکومت نے 'انڈین سائبر کرائم کوآرڈینیشن سنٹر'  قائم کیا ہے تاکہ ایل ای ایز کو سائبر جرائم سے جامع اور مربوط طریقے سے نمٹنے کے لیے ایک فریم ورک اور ایکو سسٹم فراہم کیا جا سکے۔
آئی 4 سی کے تحت سات مشترکہ سائبر کوآرڈینیشن ٹیمیں تشکیل دی گئی ہیں جو پورے ملک میں سائبر کرائم ہاٹ اسپاٹ/ایسے علاقے جن میں کثیر جہتی دائرہ اختیار کے مسائل ہیں کا احاطہ کرتی ہیں جن میں ریاستوں/مرکز کے زیر انتظام علاقوں کو ریاستوں/مرکز کے زیر انتظام علاقوں کے ایل ای اے کے درمیان تال میل فریم ورک کو بڑھانے کے لئے شامل کیا گیا ہے۔
قانون نافذ کرنے والی ایجنسیاں سائبر جرائم سے نمٹنے کے لیے تعزیرات ہند  اور انفارمیشن ٹیکنالوجی  ایکٹ، 2000 کی دفعات کا استعمال کرتی ہیں۔